Søndag hentede AaB en sejr på 1-0 hjemme over Brøndby, og mandagens træningspas bød på let restitution og godt humør. - Nu har vi vundet to i træk, og det giver selvtillid til et ungt hold som vores, siger Nicklas Helenius, der stod bag søndagens enlige mål. Med sejren holder AaB fast i drømmen om at nå den femteplads, der giver europæisk deltagelse i næste sæson. Der er, men tre kampe tilbage, fire point op til AGF på femtepladsen, og troen på er overhale østjyderne er til stede. - Det er det, vi har at spille for. Vi kan jo ikke rykke ned, og den femteplads er en gulerod, så den skal vi selvfølgelig gå efter, siger AaB-forsvareren Lasse Nielsen. Mandag eftermiddag var AaB's reservehold i aktion. Det blev til en 1-0-sejr ovevr reserverne fra HB Køge på mål af færøske Pól Johannus Justinussen.

Opsummering:
AaB-spillerne tankede selvtillid med søndagens hjemmesejr over Brøndby. Og med tre kampe tilbage af sæsonen, er en plads i Europa ikke helt uden for rækkevidde.